IKOS STUDIEKVALITETSRAPPORT 2016

**0 Hvilken behandling får rapporten i instituttets organer?**

Rapporten ble lagt frem som vedtakssak på styremøtet 23. mars.

**1 Instituttledelsens strategiske vurderinger**

*Hva anser instituttledelsen som sine studiekvalitets- og ressursmessig viktigste utfordringer, største forbedringer og videre satsinger?*

Situasjonen på utdanningssiden gir grunn til bekymring. Studiepoengproduksjonen har vært sviktende og gradsgjennomføringen, som nå vil begynne å telle for finansieringen, ligger for IKOS som helhet under snittet for HF, som i seg selv er lavt. Også på dette feltet er det store variasjoner mellom faggruppene og til dels innad i dem. Det er likevel nødvendig over hele linja å legge ned et stort arbeid for å søke å snu tendensen gjennom bedre rekruttering og bedre gjennomføring både på BA- og MA-nivå.I det lange løp er det avgjørende at vi arbeider systematisk for å løfte kvaliteten på studiene. Mer spesifikt er det noen innsatsfelt som peker seg ut i kommende periode. Med tanke på rekruttering trenger vi både å gjøre studietilbudet bedre kjent, og samtidig skape en klarere profil av arbeidslivsrelevans. For gradsgjennomføringen trenger vi både tettere oppfølging av studentene og en gjennomgang av studieløpet for å sikre et opplegg som er godt faglig integrert, sikrer skolering i metode og teori og gir en god utnyttelse av lærerressursene. I noen av faggruppene trenger vi også å styrke det kollektive ansvaret for studietilbudet.

Som felles undervisningstiltak for IKOS vil vi i kommende periode legge vekt på (1) et systematisk arbeid med markedsføring av studiene basert på kunnskap om målgrupper og effektive kanaler for å nå dem, (2) styrking av studienes arbeidslivsrelevans (herunder tettere samarbeid med arbeidslivet) og (3) gjennomgang av bachelor-tilbudet med sikte på bedre integrerte og faglig styrkede tilbud (se over). Vi vil også legge til rette for erfaringsutveksling på tvers av instituttet innen disse feltene.

I 2016 har IKOS gjennomført en omfattende programevaluering, først gjennom interne, så eksterne paneler. Vi ser med glede at hovedkonklusjonene (se pkt.4) i rapportene i stor grad allerede er fanget opp i tiltaksplanene i IKOS’ Årsplan for 2016-2018. Faggruppenes planer legger opp til en rekke tiltak med sikte på å gjøre våre studietilbud mer synlige og attraktive. Program- og studieretningssider skal oppgraderes, flere vil promotere studiene via Facebook og gjennom reklamevideoer på nett. To faggrupper gjennomfører tiltak for å utvikle digital infrastruktur til bruk også i undervisning. Flere ønsker å utvikle signaturemner som kan dra mange studenter. Med sikte på bedre gradsgjennomføring har de fleste faggruppene tenkt å organisere overnattingsseminarer for førsteårsstudenten på BA. En annen sentral aktivitet blir gjennomgang av studieløpene med sikte på hevet kvalitet og større faglig sammenheng.

**2 Tiltak for 2017 og videre med mål og tidshorisont**

Det har vært lagt ned mye arbeid i å promotere studietilbudene, et arbeid som vil fortsette i 2017. Vi har etterlyst tydelige retningslinjer og arbeidsstøtte fra HF, og i 2017 er det satt i gang et omfattende prosjekt med tanke på promotering og rekruttering av studenter til studietilbudene våre i et tettere samarbeid mellom IKOS og HF. Tiltaket gjelder i første omgang studieretninger ved Religionshistorie og Kina-studier, både bachelor og master, men flere vil følge. I årsplanen for 2017-2019 er sentrale prioriteringer på studiesiden å bedre resultatene gjennom styrket rekruttering, bedre oppfølging av førsteårsstudenten og bedre integrerte studieløp. Som beskrevet i punktene nedenfor, er det viktig for oss å inkludere arbeidslivsrelevans og internasjonalisering i den totale satsningen på studiekvalitet og et godt læringsmiljø. Alle faggruppene arrangerer karriereseminarer, der blant annet tidligere studenter presenterer hvordan de har kommet i jobb og på hvilken måte de har profilert seg og sin kompetanse. De fleste faggruppene har overnattings-seminarer med et faglig-sosialt program, eller alternativer til dette, der vitenskapelig og studenter på ulike nivåer møtes. Vi arrangerte høsten 2016 et seminar for erfarings-utveksling om studentoppfølging, som vil videreføres i 2017 med tema knyttet til satsningsområder for studiekvalitet.

[*http://www.hf.uio.no/ikos/om/strategi/tiltaksplan-2017-2019/*](http://www.hf.uio.no/ikos/om/strategi/tiltaksplan-2017-2019/)

Et annet fellestiltak ved IKOS i årsplanen for 2017-2019 er å utvikle en plan for oppfølging av bransjekartleggingen som ble gjennomfør i 2016 ved HF. Den går ut på å etablere strategiske samarbeid i utdanning og forskning med utvalgte aktører i arbeids- og samfunnsliv. IKOS satser på UD, PRIO og Riksarkivaren.

**3 Hvordan er det gått med tiltakene i 2015-rapporten?**

(jf. punkt 2 i 2015-rapportmalen) *Angi gjerne grunnen til at tiltak ikke er blitt fulgt opp i det hele tatt eller i ikke det omfang man så for seg.*

Høsten 2015 utarbeidet undervisningsledelsen ved IKOS en prosjektplan med fokus på utvikling av læringsmiljø og studiekvalitet. Den har en tidsramme 2016-2018 og er basert på fem hovedsatsningsområder:

1. Mottak og oppfølging av 1.årsstudenten: For status 2016 se pkt 7.
2. Utvikling og oppfølging av master: rekruttering og mentorordning: Vi har lagt en rekrutteringsstrategi for 2017 og arbeidet er godt i gang (se pkt.1), men det gjenstår å se det endelige resultatet. Mentorordningen er godt etablert på alle masterprogrammene våre og ser ut til å fungere godt. En mer systematisk evaluering av ordningen vil bli gjennomført.
3. Tilrettelegging for mobilitet for både studenter og vitenskapelig ansatte. For status i 2016, se pkt. 6.Når det gjelder tilrettelegging for mobilitet for vitenskapelig ansatte, er det fremdeles en vei å gå. Vi tenker oss i alle fall at mobiliteten må knyttes til de vitenskapelige faglige nettverk.
4. Piloter for læringsassistanse (for eksempel studentledete kollokvier). Ordningen er prøvd ut både på japansk og kinesisk, og evalueringene viser at det blant annet krever en god veiledning av faglærer og at assistentene ikke foretar vurderingsarbeid. Utbyttet varierer for studentene, noe som blant annet har å gjøre med om de møter opp til kollokviene eller ikke. Når de først deltar aktivt, ser det ut til å virke etter intensjonen.
5. Arbeidslivsrelevans: karriereseminarer, Career:Asia, avtagerpaneler. Etter modell fra japansk, har kinesisk og Sør-Asia arrangert karriereseminar i 2016. Religionshistorie, Midtøsten-studier og kulturhistorie følger opp i 2017.

Hovedmålet med prosjektet er å skape et godt læringsmiljø for alle, basert på en delingskultur og strategier for samhandling som en forutsetning for god studiekvalitet. «Prosjekt læringsmiljø» er presentert for og diskutert med alle faggruppene, og er i likhet med årsplanen gjenstand for evaluering og oppdatering hvert semester. Prosjektplanen er koblet opp til årsplanen for HF og våre egen årsplan for 2016-2018:

<http://www.hf.uio.no/ikos/om/strategi/arsplaner-rapporter/arsplan-2016-18/jan-2016-tiltaksplan-for-alle.xlsx>

Etableringen av de to nye masterprogrammene, ”Europeisk kultur” (EKUL) og ”Museologi og kulturarv” (MUSKUL), samt oppstart av en ny samlet masterstudieretning i Middle East Studies (MES) under AMS i 2015 nærmer seg gjennomføring, og første kull av studenter kan uteksamineres. Det gjenstår selvfølgelig å foreta en evaluering av faktisk gjennomført studium.

**4 Studiekvalitet**

I 2016 har IKOS gjennomført en programevaluering (se pkt. 1), som omfatter både en egenevaluering og en ekstern evaluering.

På bakgrunn av studieretningens egenevaluering og tilsendt underlagsmateriale bestående av studiekvalitetsrapporter fra de tre siste årene, periodiske emnerapporter og statistikk, har det eksterne panelet hatt i oppdrag å gi en samlet vurdering av hvorvidt målene i programplanen er oppnådd, om de er godt formulert og om de fortsatt er hensiktsmessige. Panelet har også foreslått tiltak som bør gjennomføres for å forbedre studieretningen.

Konklusjoner fra det eksterne panelet for studieretningene kinesisk med Kina-studier (BA), Chinese Society and Politics (MA) og East Asian Culture and History (MA):

* Finner ingen grunn til bekymring for studiekvaliteten
* Peker på behov for bedre integrasjon mellom språk- og områdeemner
* Peker på behovet for styrket språkundervisning, og foreslår et forår (etter dansk modell)
* Peker på Ma-studieretningenes unike stilling i Norden, og foreslår en styrking av den tverrkulturelle kompetansen de gir

Konklusjoner fra det eksterne panelet for studieretningene Japansk med Japan-studier (BA) og Modern Japan (MA):

* Panelet ser ikke sammenheng mellom Jap1503 og Japansk 1 (NB! Ny struktur fom. høst 2017, godkjent av fakultetet)
* Forslag om et fjerde år, og at studentene følges opp hele det første året
* Fagutvalget bør involveres i større grad
* Kollokvietilbudet på JAP1503 bør fortsette
* Forslag om å bygge C:A inn i Modern Japan og Each (MA)

Konklusjoner fra det eksterne panelet for studieretningene Midtøsten-studier med arabisk, tyrkisk og hebraisk (BA):

* Ingen tvil om studienes betydning for politikk og samfunnsliv, samt kultur- og språkforståelse for arbeidslivet
* Studiene holder høyt nivå, men det foreslås flere obligatoriske emner
* Mer diktatorisk: både kultur/samfunn OG historie
* Ikke samsvar mellom læringsmål og faktisk kursinnhold
* Konkretisere hvilke emner som er relevante for den valgte graden i språk (tyrkisk, hebraisk, arabisk)

(Masterprogrammet Middle East Studies (MES) evalueres ikke i denne omgang, fordi det første kullet ikke har vært gjennom studiet ennå)

Konklusjoner fra det eksterne panelet for studieretningene India-studier med hindi (BA), India-studier med sanskrit (BA), Sør-Asia-studier (MA) og Sanskrit (MA):

* Studieretningene har funnet en god form (pga mye obligatorisk?)
* Mer skreddersydde valgmuligheter (jf reformarbeidet)
* Faget bør fokusere mer på historiske perspektiver på kultur, kunst, filosofi, dans, teater, osv
* Klarere på nettsidene hvilken kompetanse etter fullført studium
* Fokus på at det er et universitetsstudium og ikke Lonely Planet

Konklusjoner fra det eksterne panelet for studieretningen Kulturhistorie (BA):

* Læringsmålene virker fornuftige, men ikke fokuserte (NOKUTs regler gjelder!)
* Fagmiljøet har stor omstillingsevne
* Hva er effekten av de lovende tiltakene som er iverksatt?
* Markedsføre faget bedre! Bl.a. gjennom deltakelse på utdanningsmesser, arbeidsgiversamarbeid
* Ser ingen grunn til at programmet ikke skal videreføres

(De to nye masterprogrammene i Europeisk kultur (EKUL )og Museologi og kulturarv (MUSKUL) evalueres ikke i denne omgang, fordi det første kullet ikke har vært gjennom studiet ennå)

Konklusjoner fra det eksterne panelet for studieretningen Religionshistorie (BA):

* Læringsmålene er velformulerte, fornuftig graderte, oppnåelige og faglig relevante
* Peker på at bredde og valgfrihet i programmet er bra, likeledes et ”globalt utsyn”
* Den historiske orienteringen er en stor styrke, men også en utfordring, spesielt i konkurranse med MF og TF, med fare for å fremstå som mindre dagsaktuell
* Bør søke tverrfaglige samarbeid innad i HF og for eksempel SV
* Peker på generelt god studiekvalitet
* Peker på nærhet til studentene og god oppfølging

Konklusjoner fra det eksterne panelet for studieretningen Religionshistorie (MA):

* Fruktbart md fokus på tematiske innslag og vektlegging av metodisk og teoretisk opplæring
* Studentene blir dermed bedre rustet gjennom kritisk og systematisk tenkning, som er etterspurt i arbeidslivet
* Faget og programmet er i en unik posisjon i Oslo ved å tilby forskningsbasert religionsvitenskapelig utdanning i et tverrfaglig sekulært landskap
* Dette bør utnyttes i markedsføring og videre utvikling av faget

I forlengelsen av evalueringsarbeidet er det lagt en plan for et reformarbeid på bachelor for 2017, knyttet til de ulike faggruppenes tiltaksplaner for studier og årsplanen for IKOS. Nye modeller ble satt i gang i 2015 og-16 på to av språkstudiene, kinesisk og arabisk, og for japansk-studier er en ny oppbygging- og gjennomføringsmodell for hele bachelorløpet godkjent av fakultetet med effekt fra høsten 2017. Det gjenstår å evaluere de nye studieløpene på bachelor, for å se om de har hatt den ønskete forbedringseffekten. Kinesisk-studier er i ferd med å utarbeide en ny modell for sin bachelor. Det samme gjør Midtøsten-studier.De tre nye masterprogrammene, MES, EKUL og MUSKUL er ikke evaluert i denne runden, siden de ikke har gjennomført et løp før etter vårsemester 2017. De vil selvfølgelig bli evaluert internt i de respektive programrådene før sommeren. Årsenheten Career:Asia er under revisjon internt, der vi er i ferd med å bygge et nettverk eksternt i arbeidet med å finne en ny modell, fordi dagens utforming ikke fungerer, spesielt med tanke på rekruttering.

Noen tall, som indikerer situasjonen hva gjelder studiepoengsproduksjon:

Endring i studiepoeng 2015-2016

**Fakultetet**

HF + 4,3 %

Instituttene

IFIKK + 11,7 %

ILN + 6,8 %

IAKH + 5,2 %

IKOS + 2,2 %\*

ILOS + 0,0 %

IMK - 0,4 %

IMV - 1,5 %

**IKOS**

Hele instituttet + 2,2 %\*

Faggruppene

SAS + 20,1 %

MØS + 17,9 %

REL + 6,4 %

JAP - 2,1 %

KULMUS - 2,9 %

KINKOR - 5,4 %

-------------------------------------------

Arkivkunnskap - 100,0 %\*

Andre emner + 17,8 %

\* 2015 var det siste året det ble undervist i arkivkunnskap. Dette var en virksomhet i hovedsak drevet av Riksarkivet uten sammenheng med IKOS’ ordinære virksomhet. Om vi ser bort fra arkivkunnskap økte studiepoengproduksjonen ved IKOS fra 2015 til 2016 med 5,2 %.

Tilsynssensorordningen har vært på høring til HFs institutter. IKOS ønsker å erstatte tilsynssensorordningen med utvidet bruk av eksterne sensorer og støtter opp om HFs siste innspill om en fleksibel ordning der instituttene kan velge mellom tre modeller for den eksterne evalueringen av vurderinger og vurderingsformer, etter som hva man ønsker å fokusere på. Vi avventer endelig svar fra fakultetet om det reviderte kvalitetssystemet fastsettes.

Vi har mottatt 6 saker i Si fra-systemet, der fem var gule (negativ) og en var grønn (positiv). De gule sakene, som kan indikere dårlig studiekvalitet, hadde preg av dårlig informasjonsflyt mellom emneansvarlig og studenter. Stikkord: Uklarheter rundt pensumlitteratur og forberedelser til forelesninger/seminar, avlysninger av forelesninger, for lite seminarer eller forelesninger. Alle sakene er blitt fulgt opp av undervisningsledelsen ovenfor både studenter og faglige.

**5 Arbeidslivsrelevans**

5.1 *Gi en statusvurdering av tilbudet av praksisemner, bruken av dem og eventuelle planer for å styrke praksistilbudet på instituttet.*

Arbeidslivsrelevans er et tema som stadig kommer høyere opp i bevisstheten ved justeringer av studietilbud på IKOS. Vi har allerede nevnt karriereseminarene som arrangeres i alle faggruppenes planer for tilbud til førsteårsstudenten.

Flere praksisemner og tiltak begynner å bli vel etablert og vil bli evaluert i løpet av 2017, og tatt med i neste års rapport:

* ARB1403 Prosjektarbeid, kunnskapsdeling og digitale verktøy
* KULH2091 Kulturhistorisk formidlingsemne
* MUSKUL4900 Praksis i museologi og kulturarv
* EKUL4900 Praksisemne for masterprogrammet i Europeisk kultur
* Årsenheten career:Asia, (som er under revisjon)
* Seminarer for MA-studenter («How to start your China career»)
* Alumni
* Kandidatundersøkelser

5.2 *Hva skal etter instituttets vurdering til for å få flere studenter til å skrive masteroppgave i samarbeid med eksterne virksomheter?*

I oppfølgingen av HFs bransjekartlegging er det lagt opp til konkrete samarbeid med sentrale bedrifter/organisasjoner. IKOS har pekt ut tre: UD, PRIO og Riksarkivaren. Vi er i gang med å utvikle et samarbeid på undervisningssiden med PRIO, godt hjulpet av UiOs avtale om forskning og utdanning sentralt (inngått i oktober 2016) og krefter lokalt i faggruppene, for eksempel på Religionshistorie. Fokus i samarbeidet er både arbeidslivsrelevans og forskningsrelevante prosjekter på masternivå. Vi vet nå at det finnes et stort potensiale og ønske om samarbeid, og vi tenker å konkretisere dette ved å utvikle en pilot for høsten 2017.

**6 Internasjonalisering**

6.1 *Kommenter tallene for utreisende studenter med henblikk på hvilke programmer det vil være viktigst eller ha størst effekt å få til en økning av utreisetallene.*

Utreisende studenter inkludert individbaserte avtaler:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **2016** |  |
| [IKOS](http://dbh.nsd.uib.no/dbhvev/student/utveksling_rapport.cfm?dep_id=1&avtale=x&progkode=x&studkode=x&nivakode=x&finmodkode=x&toppnivakode=x&niva=x&semester=x&type=NORSK&brukersort=to&vkode=x&viskode=0&nullvalue=-&landkode=x&sti=9!avtale!9!utvinst&insttype=11&arstall=2014&instkode=1110&fakkode=220&ufakkode=730&beregning=1&valgt_sti=Universiteter!9!Universitetet%20i%20Oslo!9!Det%20humanistiske%20fakultet!9!Institutt%20for%20kulturstudier%20og%20orientalske%20språk&grupperingstring=arstall&sti_hele=insttype!9!instkode!9!fakkode!9!ufakkode!9!avtale!9!utvinst&sti_valgt=insttype!9!instkode!9!fakkode!9!ufakkode!9!avtale!9!utvinst) | 159 | 124 | 133 | 114 | 108 | 143 | 160 |  |  |
|  |  |  |  |  |  |  |  |

 |  |  |  |  |  |  |  |  |

Flertallet av studentene som reiser ut reiser på de individbaserte avtalene, altså på obligatoriske utenlandsopphold som instituttet ikke får mobilitetspenger for. Økningen i antall utreisende studenter fra 2015 til 2016 skyldes noe flere studenter på Erasmus-avtaler, og at det er registrert flere studenter på feltarbeid. Antall studenter på individbaserte avtaler var relativt likt i 2015 og 2016.

Utreisende studenter på bilaterale avtaler:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2010** | **2011** | **2012** | **2013** | **2014** | **2015** | **2016** |  |
| [IKOS](http://dbh.nsd.uib.no/dbhvev/student/utveksling_rapport.cfm?dep_id=1&avtale=LEONARDO!9!ERASMUS!9!LLP-ERASMUS!9!LLP-ANNET-PERS!9!LLP-ØVRIG!9!ERASMUS+!9!ERASMUSMUNDUS!9!ERASMUSLINK!9!EEA-NORW!9!NORHED!9!NUFU!9!NORFA!9!NOVA!9!NORAD!9!NORAD-ANDRE!9!FULBRIGHT!9!CURIE!9!WUN!9!ISEP!9!EURASIA!9!BARENTSPLUS!9!SWB!9!NORDOMRÅDE!9!NORDPLUS!9!NORTH!9!BILATERAL!9!KULTUR!9!PRAKSIS!9!ANDRE!9!ØSTEUROPA!9!RAMME!9!6RAMME!9!7RAMME!9!KVOTEPROG&progkode=x&studkode=x&nivakode=x&finmodkode=x&toppnivakode=x&niva=x&semester=x&type=NORSK&brukersort=to&vkode=x&viskode=0&nullvalue=-&landkode=x&sti=9!avtale!9!utvinst&insttype=11&arstall=2014&instkode=1110&fakkode=220&ufakkode=730&beregning=1&valgt_sti=Universiteter!9!Universitetet%20i%20Oslo!9!Det%20humanistiske%20fakultet!9!Institutt%20for%20kulturstudier%20og%20orientalske%20språk&grupperingstring=arstall&sti_hele=insttype!9!instkode!9!fakkode!9!ufakkode!9!avtale!9!utvinst&sti_valgt=insttype!9!instkode!9!fakkode!9!ufakkode!9!avtale!9!utvinst) | 20 | 30 | 33 | 7 | 17 | 27 | 25 |

 |  |  |  |  |  |  |  |  |

Utreisende på bilaterale avtaler ser ut til å ligge relativt stabilt fra 2015 til 2016. Det er vanskelig å få en eksakt oversikt over antallet programstudenter som drar på utveksling på alle UiO sine avtaler. Kunnskapen om utreisende studenter er i hovedsak knyttet til utvekslingskoordinatorene sine egne oversikter igjennom veiledning om utveksling. Jevnt over virker det på grunnlag av dette at det ikke er noen betraktelig nedgang på noen programmer.

IKOS har i mange år arbeidet strategisk i forhold til sin avtaleportefølje, som er mangfoldig. Dette arbeidet fortsetter. For IKOS betyr det å utvikle strategiske partnerskap med utenlandske universiteter en vitenskapelig forankring der man før avtaleinngåelse kan vise til faglig samarbeid enten gjennom forskning eller undervisning. Dette jobber vi nå med å videreutvikle og forsterke, både på AMS og på RELKUL.

AMS har i høy grad allerede det ønskede nivået med internasjonalisering, gjennom obligatoriske utenlandsopphold og det faktum at studentene fortsetter å utveksle etter dette på IKOS-emner (5+6, Kinesisk F og G). Det jobbes kontinuerlig med å få på plass gode avtaler i Midtøsten-regionen, noe som er en utfordring med tanke på den ustabile situasjonen.

Som tidligere sliter IKOS særlig med å få studenter til å reise ut på bachelorprogrammet Religionshistorie og kulturhistorie BA og masterprogrammet Religionshistorie. På kulturhistorie har det imidlertid vært en jamt tall på studenter (1-2 studenter i semesteret) i motsetning til et sporadisk tall tidligere. På religionshistorie BA er tallene omtrent de samme, mens det på religionshistorie MA ikke var noen utreisende i 2016.

Masterprogrammet Europeisk kultur (EKUL) hadde første opptak 2016. Masterprogrammet har et semester i utlandet (3. semester, høstsemesteret) som en integrert, men ikke obligatorisk del av masterprogrammet. I 2016 dro 7 (av 15) studenter på utveksling. Studentene dro på avtaler tilknyttet IKOS, Utrecht University (3) og IFIKK, University College London (4). EKUL har 3-4 skreddersydde avtaler, med sterk faglig tiknytning, i tillegg kan studentene dra på andre avtaler i Europa. Tallet på utreisende studenter vil være avhengig av studiegruppen sin sammensetning, men det forventes at tallene på masterprogrammet vil jamt over være gode. Det er derfor viktig å fortsette arbeidet som er lagt ned i de fagspesifikke avtalene og informasjonsarbeidet til nye studenter. Ideen om avtaler med sterk faglig forankring er også overførbart til andre programmer.

På masterprogrammet Museologi og kulturstudier er et semesterlangt praksisopphold en del av graden. Det legges til rette for praksis i utlandet, og det er håp om å få til samarbeidsavtaler også for studenter i utlandet. Det er også ønskelig å få laget fagspesifikke avtaler for programmet.

Årsenheten Career:Asia ble startet opp høsten 2015. I skoleåret 2015/2016 fullførte tre deltakere opplegget i Japan, og to fullførte i Kina. Høsten 2016 reiste to deltakere til Japan og to til Kina. Årsenheten har ikke hatt de søkertallene man hadde håpet, og det har vært utfordringer med opplegget både i Japan og Kina. IKOS jobber fortsatt med å evaluere og videreutvikle programmet.

Arbeidet særlig på RELKUL og masterprogrammet EKUL har vist at disse programmene kan ha potensiale til stabile, og økte, utvekslingstall om arbeidet som er lagt ned fortsetter.

6.2 *Hvordan og når får programstudentene informasjon om utveksling på sine programmer, og hvordan vurderer instituttet at framgangsmåter og tidspunkter for denne informasjonen fungerer?*

Studentene på de individbaserte obligatoriske utenlandsoppholdene på AMS har informasjonsmøter tilknyttet undervisningen i semesteret før avreise. Det blir også informert om utenlandsoppholdet som del av informasjonsmøter i mottaksuken i august. I programbeskrivelsen på nettet er det sterkt vektlagt at i bachelorgraden inngår et obligatorisk semester i utlandet.

På BA Religionshistorie og kulturhistorie er det korte informasjonsmøter integrert i undervisningen på obligatoriske emner. Dette gjelder 1. og 2. semester emner, selv om det i mange tilfeller ikke er aktuelt for studentene før enn senere i studieløpet. Målet er at studentene skal tenke på muligheten for å dra på utveksling tidlig. Det er også oppfordret til at undervisere snakker om sine internasjonale erfaringer tilknyttet disse korte informasjonsmøtene. Det blir også gitt informasjon om utveksling når det blir gitt informasjon om studieretningene i mottaksuken.

 Tidligere erfaringer med egne informasjonsmøter om utveksling på programmet er at det er få studenter som møter opp, og gjerne bare studenter som har bestemt seg om å dra på utveksling på forhånd.

På EKUL blir utvekslingssemesteret i 3. semester informert om og trukket fram i promoteringsarrangement for programmet og på informasjonsmøtet for nye studenter i august. I tillegg er det et eget informasjonsmøte om utveksling i januar i forkant av søknadsfristen 15. februar.

På RELKUL og EKUL blir studenter også oppfordret til å ta kontakt med internasjonal koordinator på instituttet om de ønsker mer informasjon.

Instituttet vurderer at informasjonen om utveksling fungerer og at den når en ønskelig målgruppe. Som del av «JumpStart RELKUL», og HF sin nye ordning, ønsker vi også å fortsette med studentambassadørordningen, og å bruke studentene i informasjonsarbeidet.

6.3 *Hvordan tenker instituttet om det å bruke Erasmus lærerutveksling og innreisende studenter som ledd i sin promotering av studiesteder i utlandet på de ulike programmene?*

Instituttet har ikke per i dag noen konkret strategi på dette, men vi tenker oss at det er viktig å knytte lærerutveksling til de vitenskapeliges faglige nettverk, samt integrere promotering av studiesteder i utlandet i undervisningen.(se pkt. 3.3.)

**7 Læringsmiljø**

*Gi en beskrivelse av*

* *mottak av nye studenter: studiestart og øvrige arrangementer for 1. semesterstudenter og nye masterstudenter (inkludert fadderordning)*
* *faglige ansattes involvering i studiestarten med videre fokus på «førsteårsopplevelsen» og/eller andre studentrettede tiltak på instituttet*
* *læringsmiljøarbeidet generelt, samarbeid med studentforeninger, øvrige tiltak finansiert med faglig-sosiale midler*
* Mottaksuken inneholdt tilbud som velkomstmøter, Orientalsk kafé (AMS), kulturkafé (RELKUL), faglige introduksjonsforelesninger, orienteringsmøter, både felles for hele programmet og på de enkelte studieretninger for AMS og RELKUL. Det ble holdt biblioteksomvisning og veiledningstilbud med studiekonsulenter. Veiledning foregikk i Orientalsk kafé som var åpen i tre dager og kulturkafeen som var åpen i to dager. Studentene som drev kafeene var entusiastiske og selvdrevne. Kafeene hadde godt oppmøte av studenter, vitenskapelige og administrativt ansatte, og var et fint treffpunkt for de nye studentene så de kunne hilse på fremtidige lærere og medstudenter. På torsdagen i mottaksuken var det felles avreise fra Blindern til Hindutempelet på Linnerud for Indiastudier med hindi.
* Alle studieretninger arrangerte egne velkomstmøter for nye masterstudenter i august, hvor nye og gamle studenter, vitenskapelig ansatte og studiekonsulenter fikk anledning til å møtes og bli kjent. Studentene gir positive tilbakemeldinger på disse møtene. I tillegg hadde faggrupper/studieretninger overnattingsseminarer for studenter og faglige: Sør-Asia-studier, Middle East studies, EACH og CHINP, EKUL, MUSKUL og religionshistorie med svært gode tilbakemeldinger fra både ansatte og studenter. Overnattingsseminarene på master legges inn som en del av undervisningen på de obligatoriske emnene i 1. semester og er således ikke så ressurskrevende at de blir vanskelig å gjennomføre.
* Flere studieretninger har hatt et ekstra fokus på førsteårsstudenten. Indiastudier med Sanskrit og hindi hadde et overnattingsseminar på Isegran i september rettet mot førsteårsstudenten, men med et så lite fag ble alle studentene på tvers av kullene invitert. Programmet var både faglig og sosialt (se pkt 3)
* Studieadministrasjonen har i begynnelsen av hvert semester møte med alle fagutvalgene for å planlegge arrangementer knyttet til faglig-sosiale midler, få tilbakemeldinger på studiene og dele erfaringer. Begge programmer støtter opp om faglig-sosiale tiltak med pengestøtte til foredrag, sosiale arrangementer, fagutvalg og studentforeninger .

**8 God oppfølging underveis i studiene**

*I 2015-rapporten ble instituttene bedt om å angi når i studieforløpet og på hvilken måte studentene fikk oppfølging og tilbakemelding. Rapportene ble drøftet i studiekvalitetssamtalene våren 2016. Gi en kort tilbakemelding på:*

*• Ble det avdekket mangler?*

*• Hvordan er eventuelle mangler fulgt opp?*

Det vil alltid være et forbedringspotensial i oppfølging av studentene. I kartleggingen fra 2015 så vi at det var store variasjoner i når og på hvilken måte studentene får oppfølging og tilbakemelding. Språkfagene våre har en tett og gjennomgående oppfølging av studentene gjennom studiet. Andre fag har en mer sporadisk oppfølging i form av veiledning og kvalifiseringsoppgaver. I desember 2016 arrangerte vi et seminar med tema studentoppfølging, som fikk relativt god oppslutning, og som viste stor entusiasme for temaet blant de tilstedeværende. Det kom frem av innlegg og diskusjoner at flere hadde utviklet gode metoder for tilbakemelding, som de var villige til å dele med kolleger.

**9 Studentanalyser**

*I løpet av 2016 mottok alle instituttene analyser for sine studieprogram og studieretninger på bachelornivå. I HFs årsplan for 2017-19 er det besluttet at alle institutter i løpet av 2017 skal bruke kunnskap fra disse analysene til å iverksette minst ett målrettet tiltak per studieretning på bachelor for å øke gjennomføringen. Vi ønsker en tilbakemelding på hvor langt dere har kommet i dette arbeidet:*

*• Hvilke områder anser dere som de mest prekære å sette i verk tiltak på?*

*• Hva slags tiltak er allerede iverksatt?*

*• Hva slags tiltak er under utarbeidelse?*

I kjølvannet av studentanalysenes klare tale fra 2016, har vi ved IKOS blitt enda mer overbevist om nødvendigheten av tiltakene vi har satt i gang for å øke gjennomføringen i bachelorstudiene (se pkt 3). Disse svarer til satsningsområdene i HFs årsplan 2017-2019. Vi har lagt spesielt vekt på rekruttering, studentoppfølging og arbeidslivsrelevans, og vi vil ha gjennomført tiltak innenfor disse områdene på alle studieretningene i løpet av 2017. Vi er i ferd med å utvikle tiltak for studentinvolvering, blant annet ved at vi har invitert fagutvalgene til å diskutere oppfølgingen av programevalueringen med tanke på vurdering og endring av bachelorstudiene våre.